ഇരയെ ആശ്വസിപ്പിക്കുന്നതിന് പകരം വേട്ടക്കാരന് സിന്ദാബാദ് വിളിക്കുന്നു വിദ്വേഷ പ്രചാരകന് മന്ത്രി ഗുഡ് സര്ട്ടിഫിക്കറ്റ് നല്കി മന്ത്രി വി എന് വാസവനെതിരെ സമസ്ത മുഖപത്രം മന്ത്രി വി എന് വാസവനെതിരെ സമസ്ത മുഖപത്രം. നാര്ക്കോട്ടിക് ജിഹാദ് പരാമര്ശം നടത്തിയ പാലാ ബിഷപ്പിനെ സന്ദര്ശിച്ചതിന് പിന്നാലെയാണ് ഇന്ന് സമസ്ത മുഖപത്രത്തില് ലേഖനം വന്നിരിക്കുന്നത്. എസ്.വൈ.എസ് സെക്രട്ടറി മുസ്തഫ മുണ്ടുപാറയാണ് ലേഖനമെഴുതിയിരിക്കുന്നത്. ഇരയെ ആശ്വസിപ്പിക്കുന്നതിന് പകരം വേട്ടക്കാരന് സിന്ദാബാദ് വിളിക്കുന്നുവെന്നും വിദ്വേഷ പ്രചാരകന് മന്ത്രി ഗുഡ് സര്ട്ടിഫിക്കറ്റ് നല്കിയയെന്നുമാണ് സമസ്ത മുഖപത്രത്തില് വന്ന ലേഖനത്തില് പറയുന്നത്. മന്ത്രിയുടെ നടപടി സര്ക്കാര് നിലപാടാണോ എന്ന് വ്യക്തമാക്കണമെന്നും ഒരു സമുദായത്തെ അതിക്രമിച്ചവര്ക്കെതിരെ നടപടിയെടുക്കാതെ അരമനകള് കയറിയിറങ്ങുന്നത് അപമാനകരമാണെന്നും ലേഖനം പറയുന്നു. കേവല രാഷ്ട്രീയ നേട്ടത്തിന് വേണ്ടി അക്രമികള്ക്കെതിരെ നടപടിയെടുക്കാന് മടിക്കുന്നുവെന്നും ആരോപണമുണ്ട്. നാര്കോട്ടിക് ജിഹാദ് പരാമര്ശത്തിന്റെ പേരില് വിവാദത്തിലായിരിക്കെ പാലാ ബിഷപ്പിനെ മന്ത്രി വി.എസ് വാസവന് ബിഷപ്പ് ഹൗസിലെത്തി സന്ദര്ശിച്ചിരുന്നു. ബിഷപ്പുമായി നടത്തിയത് സൗഹൃദ സന്ദര്ശനം ആണെന്നും ബിഷപ്പ് ഹൗസ് തനിക്ക് അന്യമല്ലെന്നുമാണ് അദ്ദേഹം കൂടിക്കാഴ്ചയ്ക്ക് ശേഷം മാധ്യമങ്ങളോട് പ്രതികരിച്ചത്. ബിഷപ്പിനെ കാണാന് വന്നത് സര്ക്കാര് ദൂതുമായല്ലെന്നും തന്റെ വരവ് മുഖ്യമന്ത്രിയുടെ അറിവോടെയല്ലെന്നും അദ്ദേഹം പറഞ്ഞു. കൂടിക്കാഴ്ചക്കിടെ വിവാദവിഷയങ്ങള് ഒന്നും ചര്ച്ചയായില്ല. സമൂഹ മാധ്യമങ്ങളിലൂടെയുള്ള വിദ്വേഷ പ്രചാരണം ശക്തിയുക്തം നേരിടുമെന്നും അദ്ദേഹം കൂട്ടിച്ചേര്ത്തു. സമവായ ചര്ച്ചകള് ഒന്നും തന്നെ സര്ക്കാര് ആലോചിച്ചിട്ടില്ലെന്നും മന്ത്രി പറഞ്ഞു. അതേ സമയം മന്ത്രിയുടെ കൂടിക്കാഴ്ച സര്ക്കാര് ഇടപെടലാണെന്ന സൂചന ഉണ്ടായിരുന്നു. Tags